
KLASA: 112-02/26-01/53
URBROJ: 251-758-11-11/1-26-168
Zagreb, 21.10.2026.

Na temelju članka 29. Statuta NASTAVNOG ZAVODA ZA JAVNO ZDRAVSTVO DR. ANDRIJA ŠTAMPAR i provedenog javnog natječaja, vršitelj dužnosti ravnatelja donosi

ODLUKU
I.

– Marijana Zimet, medicinska sestra prvostupnica

Odabrana je za radno mjesto: Točka 7. Medicinska sestra / medicinski tehničar prvostupnik u javnom zdravstvu 2 (interni naziv), odnosno prema Uredbi o nazivima radnih mjesta, uvjetima za raspored i koeficijentima za obračun plaće u javnim službama (»Narodne novine« br. 22/24): Medicinska sestra/medicinski tehničar prvostupnik/zdravstveni radnik prvostupnik u bolnici, u poliklinikama, primarnoj zdravstvenoj zaštiti, javnom zdravstvu, zdravstvenoj njezi u kući, patronaži i stacionaru doma zdravlja 2, 1 izvršitelj/ica, na određeno vrijeme do povratka privremeno odsutne radnice, uz probni rad u Službi za školsku i adolescentnu medicinu.

II.

Ova Odluka objavit će se na oglasnoj ploči zdravstvene ustanove i mrežnoj stranici www.stampar.hr u rubrici pod nazivom „Zapošljavanja“, podrubrici „Odluke“, dana 26.10. 2026. godine. Na taj način, sukladno članku 24. Temeljnog kolektivnog ugovora za zaposlenike u javnim službama (»Narodne novine« br. 29/24), svi kandidati smatrat će se obaviještenima o rezultatima natječaja.

O b r a z l o ž e n j e

NASTAVNI ZAVOD ZA JAVNO ZDRAVSTVO DR. ANDRIJA ŠTAMPAR objavio je putem Hrvatskog zavoda za zapošljavanje - Područna služba Zagreb, mrežne stranice i oglasne ploče ustanove, dana 24. kolovoza 2026. godine, natječaj za popunjavanje radnog mjesta iz točke I. ove Odluke.
Na natječaj su se prijavile dvije (2) kandidatkinje. Obje kandidatkinje ispunjavale su formalne uvjete natječaja te su pozvane na psihološko testiranje, pisanu provjeru informatičke pismenosti i stručni razgovor. Jedna (1) pozvana kandidatkinja nije pristupila navedenim obveznim dijelovima postupka te se, sukladno tekstu javnog natječaja, smatra da je povukla prijavu i više se ne smatra kandidatkinjom prijavljenom na javni natječaj. Obveznim dijelovima postupka pristupila je jedna (1) kandidatkinja. Povjerenstvo za izbor kandidata za prijam u radni odnos, na temelju priloženih dokaza o ispunjavanju uvjeta, pisane provjere informatičke pismenosti te uvida stečenog tijekom stručnog razgovora, utvrdilo je da odabrana kandidatkinja ispunjava uvjete natječaja te posjeduje potrebna znanja, vještine i kompetencije za uspješno obavljanje poslova na navedenom radnom mjestu.
Stoga je odlučeno kako slijedi u dispozitivu ove Odluke.

Uputa o pravnom lijeku:
Protiv ove Odluke može se podnijeti prigovor ravnatelju NASTAVNOG ZAVODA ZA JAVNO ZDRAVSTVO DR. ANDRIJA ŠTAMPAR, 10000 Zagreb, Mirogojska cesta 16, u roku od 15 dana od dana objave ove Odluke na oglasnoj ploči, odnosno na mrežnoj stranici www.stampar.hr. Prigovor se podnosi neposredno ili putem pošte, preporučenom pošiljkom.


NASTAVNI ZAVOD ZA JAVNO ZDRAVSTVO 
DR. ANDRIJA ŠTAMPAR


Dostaviti:
1. Kandidatima – javnom objavom - oglasna ploča i web stranica ustanove
2. Služba za ljudske potencijale i pravne poslove
3. Služba za školsku i adolescentnu medicinu

Stvaramo zdraviju buducnost

